
1. **feladat – a hálózat előkészítése**
2. Minden csoportnak 1 db. switchre, és 3 db. pc-re lesz szüksége. A kapcsolók közül használja azt, amelyiken a szám megegyezik a csoport számával. A számítógépekre az alábbi nevekkel fogunk hivatkozni: **kliens**, **szerver** és **spy**. Ügyeljen rá, hogy az egyes műveletekhez a megfelelő – a feladatleírásban megadott – eszközt használja!

1. Mielőtt elrontja az internet kapcsolatot, töltsön le minden mellékelt fájlt (**feladat-1.docx, feladat-2.docx, feladat-3.docx, web1.ps1.txt, index1.html, kulcsszavak.xlsx**) mindkét gépre!
2. Építse ki az alábbi hálózatot:



1. Állítsa be a kliens és a szerver IPv4-címét! (A feladatban végig **csak IPv4-címek**et használunk, IPv6-ost nem!) A cím legyen tetszőleges (használjon **/24-es maszkot**) – egyedül arra figyeljen, hogy azonos hálózatban legyen a két eszköz! (Vagyis: az első három oktett egyezzene meg, pl.: **202.31.22**.8/24 és **202.31.22.**106/24)   
   Ellenőrizze, hogy a két eszköz között működik a ping, és amennyiben szükséges, javítsa a hibákat!
2. Indítsa el a szervergépen az **Apache64** webkiszolgálót (bin/httpd.exe)! Állítson be kezdőoldalt, amely tartalmaz egy kulcsszót, amit a támadónak majd meg kell szereznie. (Kedvenc regény/film/meseszereplő, háziállatának a neve stb.)  
   Ellenőrizze, hogy a kliens gépről megnyitva a szervert egy böngészőben, a megfelelő kezdőoldal jelenik meg, és amennyiben szükséges, javítsa a hibákat!
3. Nyissa meg a kliensgépen a parancssort (cmd), és futtassa az alábbi parancsot**: ping** *szerver IP-címe* **-t** !(Természetesen a *szerver IP-címe* kifejezés helyére a ténylegesen kiosztott címet írja!)  
   Ha mindent jól csinált, a kliens sikeresen és – a megszakításig – folyamatosan pingeli a szervert.
4. **feladat – a hálózat feltörése**
5. Csatlakoztassa a **spy** gépet egy másik hálózat kapcsolójához, és indítsa el rajta **a WireSharkot**!
6. Állítson be filtert a programban az **ARP** csomagokra!
7. Húzza ki a switchból a két másik kábelt egy pillanatra, majd csatlakoztassa vissza azokat a kapcsolóhoz! Amikor az interfészek ismét működni kezdenek, egyetlen ARP csomagot látni fog a WireSharkban.
8. Olvassa ki ebből az elfogott csomagból, hogy mi az IP-címe a két eszköznek, amely a hálózaton van! Állítson be ebből a címtatományból a saját gépének is egy – az előző kettőtől különböző, de a tartományban lévő – címet!  
   Ha mindent helyesen csinált, a két eszközt meg tudja pingelni a saját gépéről.
9. Egyszerű próbálgatással derítse ki, hogy melyik a szerver gép, nyissa meg egy böngészővel, és jegyezze fel az ott talált kulcsszót! A megoldást rögzítse a beadandó táblázatban!